ปัจจัยการเมืองหนุน SET บวกต่อ 4 จุด ฟากโบรกฯเตือนระวังแรงขายทำกำไร
ปัจจัยการเมืองหนุน SET บวกต่อ 4 จุด ฟากโบรกฯเตือนระวังแรงขายทำกำไร โดยดัชนีปิดตลาดวันนี้ ที่ระดับ 1,722.21 จุด บวก 4.25 จุด หรือ 0.25% มูลค่าการซื้อขาย 5.9 หมื่นล้านบาท
14 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,722.21 จุด บวก 4.25 จุด หรือ 0.25% มูลค่าการซื้อขาย 5.9 หมื่นล้านบาท
10 หุ้นดันดัชนีวันนี้

ด้าน นายเทิดศักดิ์ ทวีธีระธรรม ผู้ช่วยกรรมการผู้อำนวยการ สายงานวิจัย บล.เอเชียพลัส เปิดเผยกับ “ข่าวหุ้นธุรกิจออนไลน์” ว่าภาพรวมดัชนีในวันนี้ยังคงมีความผันผวนแม้ว่าจะมีการปรับตัวขึ้นเล็กน้อยซึ่งเป็นผลมาจากโมเมนตัมต่อเนื่องจากเมื่อวาน โดยเฉพาะปัจจัยการเมืองภายในประเทศที่มีความชัดเจนมากขึ้น รวมไปถึงปัจจัยภายนอกเรื่องการเจรจราการค้ารอบใหม่ระหว่างสหรัฐฯและจีนที่มีแนวโน้มดีขึ้น
ส่วนแนวโน้มตลาดหุ้นในวันจันทร์ (17 ก.ย.61) คาดว่าจะมีความผันผวนหากยังไม่มีปัจจัยอื่นเพิ่มเติม โดยให้ระวังการขายทำกำไร พร้อมกับวางแนวรับดัชนีพรุ่งนี้ไว้ที่ระดับ 1,700 จุด และแนวต้านที่ระดับ 1,730 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 3,740.87 ล้านบาท ปิดที่ 68.50 บาท ราคาไม่เปลี่ยนแปลง
GULF มูลค่าการซื้อขาย 2,848.83 ล้านบาท ปิดที่ 70.50 บาท เพิ่มขึ้น 1.00 บาท
EA มูลค่าการซื้อขาย 2,717.06 ล้านบาท ปิดที่ 44.75 บาท เพิ่มขึ้น 2.50 บาท
PTTEP มูลค่าการซื้อขาย  2,540.05 ล้านบาท ปิดที่ 149.50 บาท เพิ่มขึ้น 1.50 บาท
PTT มูลค่าการซื้อขาย 2,525.68 ล้านบาท ปิดที่ 51.75 บาท ลดลง 0.25 บาท
ตลาดหุ้นเอเชีย

 